Document ID: 32006R1115

A BIZOTTSÁG 1115/2006/EK RENDELETE
(2006. július 20.)
az egyes friss vagy fagyasztott halféleségekre vonatkozó közös forgalmazási előírások alkalmazása részletes szabályainak megállapításáról szóló 3703/85/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a halászati és akvakultúra-termékek piacának közös szervezéséről szóló, 1999. december 17-i 104/2000/EK tanácsi rendeletre (1) és különösen annak 2. cikke (3) bekezdésére és 3. cikke (4) bekezdésére,
tekintettel az egyes halászati termékek forgalmazására vonatkozó közös előírások megállapításáról szóló, 1996. november 26-i 2406/96/EK tanácsi rendeletre (2) és különösen annak 8. cikke (4) bekezdésére és 9. cikkére,
mivel:
(1)
A 2406/96/EK rendelet közös forgalmazási előírásokat állapít meg egyes halászati termékekre. Az említett előírások alkalmazásának részletes szabályait a 3703/85/EGK bizottsági rendelet (3) állapítja meg.
(2)
A 2406/96/EK rendelet 9. cikke rendelkezik arról, hogy a nyílt tengeri fajok egy mintavételi rendszer alapján különböző kategóriákba sorolhatók be az e fajokra vonatkozó közös forgalmazási előírásoknak való megfelelés biztosítására.
(3)
A 2406/96/EK rendelet 790/2005/EK bizottsági rendelettel (4) történő módosítása után a sprattra vonatkozóan is meghatároztak közös forgalmazási előírásokat.
(4)
A nyílt tengeri fajok osztályozására és tömegének megállapítására vonatkozó, a 3703/85/EGK rendelettel megállapított szabályok jelenleg nem alkalmazandók a sprattra. Az említett rendeletet ezért módosítani kell annak érdekében, hogy e szabályok erre a fajra is vonatkozzanak.
(5)
Az e rendeletben előírt intézkedések összhangban vannak a Halászatitermék-piaci Irányítóbizottság véleményével,
ELFOGADTA EZT A RENDELETET:
1. cikk
A 3703/85/EGK rendelet a következőképpen módosul:
1.
Az I. melléklet az e rendelet mellékletében meghatározott bejegyzéssel egészül ki.
2.
A II. melléklet a következő bejegyzéssel egészül ki:
„8.
A Sprattus sprattus fajba tartozó spratt”.
2. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. július 20-án.

Labels: 3
17
6